Document ID: 32008R1346

REGOLAMENT TAL-KUMMISSJONI (KE) Nru 1346/2008
tat-23 ta' Diċembru 2008
li jemenda r-Regolament (KE) Nru 950/2006 li jistabbilixxi regoli dettaljati ta’ applikazzjoni għas-snin tal-kummerċ 2006/2007, 2007/2008 u 2008/2009 għall-importazzjoni u r-raffinar tal-prodotti taz-zokkor skont ċerti kwoti tariffarji u ftehimiet preferenzjali
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 148(1) tiegħu, b’rabta mal-Artikolu 4 tiegħu,
Billi:
(1)
Skont il-Ftehim fil-forma ta’ Skambju ta’ Ittri bejn il-Komunità Ewropea u r-Repubblika ta’ Kuba skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994, dwar il-modifika ta’ konċessjonijiet fl-Iskedi tar-Repubblika tal-Bulgarija u tar-Rumanija fil-kors tal-adeżjoni tagħhom mal-Unjoni Ewropea (2), approvat bid-Deċiżjoni tal-Kunsill 2008/870/KE (3), il-Komunità ħadet l-impenn li, għas-sena tas-suq 2008/2009, iżżid l-allokazzjoni għal Kuba b’20 000 tunnellata zokkor mhux ipproċessat tal-kannamieli għar-raffinar, b’rata ta’ dazju ta’ EUR 98 it-tunnellata.
(2)
Il-kwota għandha tinfetaħ u tkun amministrata skont ir-Regolament tal-Kummissjoni (KE) Nru 950/2006 (4) bħala “CXL Konċessjonijiet taz-zokkor”.
(3)
Biex tkun evitata l-ispekulazzjoni bil-liċenzji tal-importazzjoni għall-kwoti tal-importazzjoni allokati lill-pajjiżi, għandhom isiru provvedimenti biex l-applikazzjonijiet għal-liċenzji tal-importazzjoni jkunu restritti għal dawk l-operaturi li jistgħu jippreżentaw liċenzja tal-esportazzjoni maħruġa minn awtorità kompetenti tal-pajjiż li qiegħed jesporta.
(4)
Għalhekk, ir-Regolament (KE) Nru 950/2006 għandu jiġi emendat skont dan.
(5)
Il-miżuri pprovduti f’dan ir-Regolament huma skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 950/2006 huwa emendat kif ġej:
(1)
Fl-Artikolu 24, il-paragrafi 1 u 2 għandhom jinbidlu b’dan li ġej:
“1. Għas-sena tas-suq 2008/2009, kwoti tariffarji għal total ta’ 126 925 tunnellata ta’ zokkor mhux ipproċessat tal-kannamieli għar-raffinar, kopert bil-kodiċi tan-NM 1701 11 10, għandhom jinfetħu bħala CXL konċessjonijiet taz-zokkor b’dazju ta’ EUR 98 it-tunnellata.
2. Il-kwantitajiet imsemmija fil-paragrafu 1 għandhom ikunu allokati skont il-pajjiż tal-oriġini kif ġej:
-
Kuba
78 969 tunnellata
-
Il-Brażil
34 054 tunnellata
-
L-Awstralja
9 925 tunnellata
-
Pajjiżi terzi oħra
3 977 tunnellata.”
(2)
Fl-Artikolu 25, għandu jiżdied il-paragrafu li ġej:
“Mal-applikazzjonijiet għal-liċenzji tal-importazzjoni relatati ma’ Kuba, il-Brażil u l-Awstralja għandu jkun hemm l-oriġinal tal-liċenzja tal-esportazzjoni maħruġa mill-awtoritajiet kompetenti tal-pajjiż li jesporta skont il-mudell fl-Anness II għal kwantità daqs dik fl-applikazzjoni għal-liċenzja.”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 23 ta’ Diċembru 2008.

Labels: 3
17